alexandrainst/scandi-wiki huggingface dataset:
Lynetteholmen

Lynetteholmen er en planlagt ny øy i København. Øya skal ligge i forlengelse av Refshaleøen. Det skal være plass til 35.000 beboere, og øya skal også sikre København mot stigende vannstand.

Presentasjon 
Prosjektet ble fremlagt av statsminister Lars Løkke Rasmussen, transport-, bygnings- og boligminister Ole Birk Olesen, erhvervsminister Rasmus Jarlov og Københavns borgermester Frank Jensen på et pressemøte i Statsministeriet den 5. oktober 2018.

Reaksjoner

Anlegg 
Det skal være plass til 35.000 beboere, og på lengre sikt like mange arbeidsplasser, og øya skal også sikre København mot stigende vannstand.

Lynetteholmen skal bygges fra jord som er i overskudd fra andre prosjekter. Byggeriet er planlagt til å kunne påbegynnes fra omkring år 2035. Bydelen vil være fullt utbygget omkring år 2070.

Ny infrastruktur 
I forbindelse med bygningen skal det etableres en østlig ringvei fra Nordhavnen til motorveien på Amager samt en metrobetjening av området. Forundersøkelsen av ringvejen er pr. 2018 i gang.

Kilder 

København
Ensomt nummer

I tallteori refererer lonely number til et positivt heltall uten venner. Hvis to positive heltall tilfredsstiller σ(m)/m =σ(n)/n, der σ(n) er faktorfunksjon, så kalles de venner, Disse to heltallene er hverandre antall vennskap. 

For eksempel (1 + 2 + 4 + 5 + 8 + 10 + 16 + 20 + 40 + 80) / 80 = (1 + 2 + 4 + 5 + 8 + 10 + 20 + 25 + 40 + 50 + 100 + 200 ) / 200 = 93/40, så 80 og 200 er ikke ensomme tall.

Alle n tilfredsstillende (n, σ (n)) = 1 er ensomme tall, så alle primtall kraft er ensomme tall. n, σ (n) ikke - coprime ensomme tall er 18, 45, 48, ... (OEIS: A095739). Tall som 10, 14, 15, 20 klarer ikke å bevise om det er et ensomt tall.

Uløste problemer i matematikken
Heltallsfølger
Stor-Jorm

Stor-Jorm er en innsjø i Strömsund kommune i Jämtlands län, Sverige. Sjøen ligger 10-20 kilometer nord for Gäddede. Sjøen får i hovedsak tilførsel fra Blåsjön og andre vann i nord og øst. Utløpet er i sør ved Storön, der sjøen flyter over i Kycklingvattnet. Disse vannene danner magasin for .

Sjøens økologiske status er vurdert som «utilfredsstillende», vesentlig på grunn av reguleringen. Det er en målsetting å oppnå godt økologisk potensiale i 2027.

Referanser 

Innsjøer i Strömsund kommune
Othiini

Othiini (Staphylininae) er en gruppe av biller som hører til familien kortvinger (Staphylinidae).

Utseende 
Middelsstore, lange og slanke, kortbeinte, blanke, gjerne brunlige kortvinger.

Levevis 
Artene lever på bakken, ofte mer eller mindre gravende.

Systematisk inndeling / antall norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Othiini G.G. Thomson, 1859
 Slekten Atrecus Jacquelin du Val, 1856  – 14 arter, tre i Norge
 Slekten Caecolinus Jeannel, 1923 - én art
 Slekten Othius Stephens, 1829  – ca. 130 arter, fem i Norge
 Slekten Parothius Casey, 1906 - to arter

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om storkortvinger s. 258-261.

Eksterne lenker 
 
 Bilder av noen arter (tekst på russisk)

Kortvinger
Storkortvinger
Biller formelt beskrevet i 1859
Stapferhaus

Stapferhaus er et museum i byen Lenzburg i Sveits. Museet fikk i 2020 prisen som Årets museum i Europa.

Stapferhaus er grunnlagt i 1960 og oppkalt etter den sveitsiske filosofen Philipp Albert Stapfer. I tre decader arrangerte Stapferhaus konferanser og debatter i Lenzburg slott. I 1990-åra begynte man å lage tema-utstillinger omkring samtidens store spørsmål beregnet på et større publikum. I oktober 2018 kunne Stapferhaus flytte inn i en ny bygning like ved Lenzburg stasjon og samle utstillinger, arrangementer, kontorer på ett sted.

Om pristildelingen heter det: Prisen for 2020 går til et museum som stiller vanskelige spørsmål, undersøker store ideer, og skaper en kultur for debatt. Museet velger tema basert på hva som er viktig i samfunnet, temaer som de fleste museer ikke ville bry seg om. Museet har en innovativ, kreativ og fremtids-orientert tilnærming; det tenker på museumsarbeid som et laboratorium for kunsten å leve - noe alle museer burde være.

2018-2020: Fake - die ganze Wahrheit. 
2017-2018: Heimat - eine Grenzerfahrung.
2014-2017: Geld - Jenseits von Gut und Böse.

Referanser

Eksterne lenker 

 srf.ch
 Europeanforum

Museer i Sveits
Årets museum i Europa
Sveits rundt 2021

Sveits rundt 2021 ble arrangert fra 6. til 13. juni 2021. Rittet var den 84. utgave av Sveits rundt.

Richard Carapaz vant sammenlagt.

Lag og ryttere

Etappene

1. etappe

2. etappe

3. etappe

4. etappe

5. etappe

6. etappe

7. etappe

8. etappe

Resultater

Sammenlagt

Andre konkurranser

Referanser

Eksterne lenker 
 
 

Sveits rundt
UCI WorldTour 2021
Sport i Sveits i 2021
Rebecka Sofia Ahvenniemi

Rebecka Sofia Ahvenniemi (født 1982) er en norsk-finsk komponist og filosof.

Hun flyttet til Norge i 2004. Ahvenniemi studerte komposisjon ved Griegakademiet fra 2006 til 2013. I tillegg har hun studert filosofi på Helsingfors universitet, Universitetet i Bergen, Freie Universität Berlin og Columbia University i New York.

Ahvenniemi var styremedlem i Komponistforeningen fra 2013 til 2018. Hun var styreleder for konsertserien Avgarde fra 2019 til 2020. Hun er medlem i Kulturrådet for perioden fra 1. januar 2020 til 31. desember 2023.

Referanser

Eksterne lenker 
 

Finske komponister
Magnhild Skjesol

Magnhild Elisabeth Skjesol (1931-2020) var en norsk håndballspiller som representerte Skogn Idrettslag.

Hun var med å vinne fem kongepokaler og NM utendørs som lagkaptein på Skogn IL i 1958, 
1959, 1960, 
1961 og 1962. 
Hun var også med på to NM-gull innendørs i 1963 og 1965.

Hun spilte 33 kamper på det norske A-landslaget i håndball i perioden 1958-1963. Hun var kaptein i 29 av disse kampene.

Etter hun la opp som spiller, var hun trener i Skogn IL. Hun ble utnevnt til æresmedlem av Skogn IL i 1976.

Skjesol ble rangert som nummer 90 på listen over de 1000 beste idrettsutøverne i Trøndelag på avisa Nidaros sin kåring i 2020.

Referanser 

Norske håndballspillere
Personer fra Levanger kommune
Ditlev Luth

Ditlev Luth (født 10. mai 1723 i Christiania, død 17. juni 1774 i Moland) var en norsk prest som virket i Telemark og Agder. Han omtales som antikvar og forfatter av en beskrivelse over Øvre Telemark, men ingen skrifter av ham er bevart.

Liv
Han var sønn av branndirektør Johannes Luth og Margrethe Walter. Etter å ha gått ut av Christiania skole studerte han teologi, men på grunn av pengemangel måtte han i flere år være huslærer, slik at han ble forsinket i studiene. Han fikk attestas i 1750, og ble året etter utnevnt til personalkapellan i Hjartdal i Telemark. I 1766 ble han residerende kapellan i Valle i Audnedal, og i 1769 den første sognepresten i det nyopprettede prestekallet Moland i Telemark.

Hans Jacob Wille omtaler i sine skrifter om Telemark Luth som en av Norges største antikvarer, men det er ikke bevart noen spor etter en slik virksomhet. Wille nevner en beskrivelse over Øvre Telemark som Luth skulle ha skrevet rundt 1760, men denne var forsvunnet allerede ved Willes besøk i Moland i 1786.

Luth hadde en rekke fettere i Hjartdal hvor han var kapellan, de såkalte «Lars-Linds-sønnene», som er beskrivet i M. B. Landstads sagn. Ifølge tradisjonen skal han ha gitt sitt søskenbarn Ditlev Larsen absolusjon for et begått drap. Ifølge et annet sagn skal han ha gitt absolusjon til en drept fredløs mann, slik at mannens gjenferd kunne finne ro i graven.

Referanser

Litteratur
 
 Daniel Thrap: «Luth, Ditlev», i Dansk biografisk lexikon. Kjøbenhavn: Gyldendalske Boghandel, 1896

Norske lutherske prester
Annalisa Malara

Annalisa Malara (født 1982 i Cremona) er en italiensk lege som behandlet den første covid-19-pasienten under pandemien i Italia.  

Hun er intensivmedisiner og anestesiolog i Codogno i Nord-Italia. Hun ble kåret til «årets personlighet» av SkyTg24, en satellitt-nyhetskanal.

Hun har skrevet en bok om sitt virke.

I oktober 2020 ble hun hedret med Republikken Italias fortjenstorden.

Referanser

Eksterne lenker
 https://www.reuters.com/article/us-health-coronavirus-italy-first-doctor-idUSKBN2AK0BA
 https://www.escardio.org/Education/COVID-19-and-Cardiology/diagnosing-the-first-covid-19-patient-in-italy-codogno
 https://www.ilgiorno.it/milano/cronaca/premio-rosa-camuna-annalisa-malara-1.5838711
 https://milano.repubblica.it/cronaca/2020/12/21/news/annalisa_malara_coronavirus_codogno_paziente_uno_rosa_camuna_regione_lombardia-279303329/
 https://www.ilfattoquotidiano.it/2020/12/05/annalisa-malara-il-personaggio-dellanno-di-skytg24-la-dottoressa-che-il-20-febbraio-diagnostico-il-primo-caso-di-covid-a-codogno/6027682/
 https://www.dailyherald.com/article/20201216/news/312169986

Italienske leger
Anestesiologer
Personer relatert til covid-19-pandemien
Personer fra provinsen Lodi
Erik von Kuehnelt-Leddihn

Erik Maria Ritter von Kuehnelt-Leddihn (født 31. juli 1909 i Tobelbad ved Graz i Østerrike-Ungarn, død 26. mai 1999 i Lans i Østerrike) var en østerriksk politisk teoretiker og skribent. Han har blitt regnet til den kontinentale tradisjonen innen konservatismen.

Han kom fra en adelig, katolsk slekt under Habsburgmonarkiet. Han studerte jus og teologi ved Universitetet i Wien og statsvitenskap ved Universitetet i Budapest, der han tok doktorgraden. Han kom etter hvert til å undervise ved flere jesuittiske læresteder i England og USA. Etter den andre verdenskrig vendte han tilbake til Østerrike.

Han var også journalist og skribent for en rekke tidsskrifter. Mest kjent ble han som spaltist i National Review i 35 år, der han også påvirket den amerikanske konservatismen. For norske lesere ble han kjent som spaltist i Farmand.

Han var språkmektig; han snakket åtte språk og kunne lese ytterligere elleve. Dessuten var han svært bereist.

Referanser 

Østerrikske filosofer
Adelige østerrikere
Personer fra Bezirk Graz-Umgebung
Tsjylgytsjy Tsjimit-Dorzjujevitsj Ondar

Tsjylgytsjy Tsjimit-Dorzjujevitsj Ondar (russisk kyrillisk: Чылгычы Чимит-Доржуевич Ондар, født 16. november 1955 i Tsjadan i det tuvanske autonome oblast i Sovjetunionen, død 12. juni 2020 i Moskva) var tuviner og en politiker i Russland.

Fra 1999 til 2007 var Ondar medlem av den russiske Statsdumaen. Han var medlem av partiet Forent Russland.

Ondar døden 12. juni 2020 av covid-19 i Moskva, i en alder av 64 år.

Referanser

Russiske politikere
Personer fra Dzun-Khemtsjitskij kozhuun
Dødsfall relatert til covid-19 i Russland
Politikere ofre for covidpandemien
Arrowinini

Arrowinini er en liten, men gammel gruppe av biller som hører til familien kortvinger (Staphylinidae)..

Utseende 
Middelsstore til store (11-33 millimeter), avlange kortvinger, mørkbrune til svarte, antenner og bein noe lysere. Hodet er forholdsvis stort, så langt som bredt eller noe lengre, fasettøynene små til middelsstore, flate. Antennene er forholdsvis korte og når i høyden bak til midten av pronotum. Pronotum er avrundet, så langt som bredt eller noe lengre enn bredt. Dekkvingene er forholdsvis små, bedtydelig kortere enn pronotum, flygevinger mangler. Bakkroppen er lett spoleformet, fint hårete. Beina er korte og kraftige.

Levevis 
Artene lever på skogbunnen. De mangler flygevinger og kan ikke fly.

Utbredelse 
Nålevende arter i denne gruppen er bare kjent fra Sør-Afrika, men slekten Paleowinus, som levde i det nåværende Kina i kritt-tiden, mellom 125-122 milloner år før nåtid, blir også plassert i denne gruppen .

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Arrowinini Solodovnikov & Newton, 2004
 Slekten Arrowinus Bernhauer, 1935 - Sør-Afrika
 Arrowinus minutus Solodovnikov & Newton, 2004
 Arrowinus peckorum Solodovnikov & Newton, 2004
 Arrowinus phaenomenalis Bernhauer, 1935
 Arrowinus relictus Solodovnikov & Newton, 2004
 Slekten †Paleowinus Solodovnikov & Yue, 2013 (fossil)
 †Paleowinus ambiguus Solodovnikov & Yue, 2013
 †Paleowinus chinensis Solodovnikov & Yue, 2013
 †Paleowinus fossilis Solodovnikov & Yue, 2013
 †Paleowinus mirabilis Solodovnikov & Yue, 2013
 ✝Paleowinus rex Solodovnikov & Yue, 2013

Referanser

Eksterne lenker 
 

Kortvinger
Storkortvinger
Biller formelt beskrevet i 2004
Sør-Afrikas insekter
Coomaniini

Coomaniini er en liten, men gammel gruppe av biller som hører til familien kortvinger (Staphylinidae)..

Utseende 
En gasnke stor, avlang, mørkt brunlig kortvinge. Hodet er nærmest trekantet med små fasettøyne, antennene nokså korte. Pronotum er avrundet firkantet, dekkvingene jevnbrede, litt lengre enn pronotum. Bakkroppen er nokså lang, litt kjegleformet.

Levevis

Utbredelse 
Den eneste kjente arten i gruppen er beskrevet fra Vietnam, men er også kjent fra Malaysia og Filippinene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Coomaniini Żyła & Solodovnikov, 2019
 Slekten Coomania Cameron, 1939
 Coomania tonkinensis Cameron, 1939

Referanser

Kilder

Eksterne lenker 
 

Kortvinger
Storkortvinger
Biller formelt beskrevet i 2019
Vietnams insekter
Maorothiini

Maorothiini er en liten gruppe av biller som hører til familien kortvinger (Staphylinidae)..

Utseende 
Middelsstore, slanke, mørkt brunlige kortvinger. De minner overflatisk om den vidt utbredte gruppen Othiini.

Levevis

Utbredelse 
Gruppen er endemisk for New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Maorothiini Assing, 2000
 Slekten Maorothius Assing, 2000- 20 arter
 Maorothius adustus (Broun, 1880)  
 Maorothius brevispinosus Assing, 2000  
 Maorothius brookesi (Cameron, 1952)  
 Maorothius brouni (Steel, 1949)  
 Maorothius coalitus Assing, 2000  
 Maorothius dispar Assing, 2000  
 Maorothius effeminatus Assing, 2000  
 Maorothius hamifer Assing, 2000  
 Maorothius hammondi Assing, 2000  
 Maorothius insulanus Assing, 2000  
 Maorothius longispinosus Assing, 2000  
 Maorothius pectinatus Assing, 2000  
 Maorothius pubescens Assing, 2000  
 Maorothius puncticeps (Broun, 1894)  
 Maorothius setiger Assing, 2000  
 Maorothius solus Assing, 2000  
 Maorothius tonsor Assing, 2000  
 Maorothius torquatus Assing, 2000  
 Maorothius tridens Assing, 2000  
 Maorothius volans Assing, 2000

Referanser

Kilder

Eksterne lenker 
 

Kortvinger
Storkortvinger
Biller formelt beskrevet i 2000
New Zealands insekter
Léon Poliakov

Léon Poliakov (russisk: Лев Поляков; født 25. november 1910 i St. Petersburg, død 8. desember 1997 i Orsay) var en fransk historiker som skrev mye om holocaust og antisemitisme. Han forfattet blant annet boken The Aryan Myth.

Han ble født inn i en russisk jødisk familie, og bodde i Italia og Tyskland før han slo seg ned i Frankrike.

Han regnes som en av grunnleggerne av Center of Contemporary Jewish Documentation, som ble opprettet for å samle informasjon om jødeforfølgelsene under andre verdenskrig. Han assisterte også Edgar Faure under Nürnbergprosessen.

Referanser 

Personer fra Sankt Petersburg
Franske historikere
Russiske historikere
Migranter til Frankrike
Nürnbergprosessene
Antisemittisme
Dokumentasjon av holocaust
00 NATION

00 NATION (tidligere Nordavind DNB) er en norsk profesjonell e-sportorganisasjon etablert i 2011. De har samarbeid med blant annet Vålerenga. Nordavind har lag innenfor CS:GO, Hearthstone, League of Legends, Fortnite, FIFA, Street Fighter og Rocket League.

Historie 
Organisasjonen ble grunnlagt av Stein Wilmann og Steffen Willumsen i 2011 under navnet BX3.

De byttet navn til Nordavind i 2017. Da kom Tor Olav Trøim inn på eiersiden, og laget ble omdøpt i samarbeid med Vålerenga Fotballklubb, som Trøim også eier.

I juni 2020 ble Stian Blipp medeier i organisasjonen.

Navnebytte/Oppkjøp 
September 2021 byttet Nordavind navn til og slår seg sammen med 00 Nation.

Referanser

Eksterne lenker 
 
 

E-sport
Organisasjoner etablert i 2011
Spillklaner
TCI Computer AS

TCI Computer var en virksomhet i Bergen som bygget og solgte PC-er til både bedrifts- og forbrukermarkedet. Selskapet ble etablert i 1987 under navnet MIPS AS. Selskapet gikk konkurs høsten 2010. Frem til konkursen var selskapet regnet som Nordens eldste PC-produsent.

TCI hadde en rekke avtaler med det offentlige og var et vanlig syn på universiteter og høyskoler i tillegg til flere kommuner .

Datamaskinene 
I sin produksjon av personlige datamaskiner kjøpte TCI Computer primært inn deler fra kjente såkalte Original equipment manufacturers (OEM) i Taiwan. Hovedkortene ble primært kjøpt inn fra AOpen og Gigabyte. TCI-maskinene er kjent for sine karakteristiske kabinetter der de fleste er produsert av leverandøren MACASE. Maskinene ble som regel levert med anerkjente tastatur fra Keytronic.

TCI Office 
Baby AT-kabinettet Diamond KS-330 som hadde sin storhetstid frem til ca. 1999.

TCi Professional System X 
Datamaskiner og arbeidsstasjoner basert på Galaxy KA-580 ble solgt under produktnavnet TCI Pro, mens maskiner i budsjettsegmentet ble solgt i et mindre kabinett, Galaxy KS-J80, under produktnavnet TCI Micro. Førstnevnte var et meget populært kabinett og ble levert både hjemmemaskiner og proffsegmentet.

Forhandlernettverk 
I tillegg til å selge datamaskiner direkte til bedrifter og forbrukere ble maskinen distribuert gjennom lokale forhandlernettverk. AGL Data A/S og Rint Telesenter A/S er eksempler på vestlandsbedrifter som solgte TCI-maskiner.

Referanser 

Næringsliv i Bergen
Opphør i 2010
Etableringer i 1987
Datamaskiner
Esther Bergerud

Esther Bergerud var en av lederne for venstreopposisjonen i Norges Kommunistiske Parti på slutten av 1960-årene. Hun var sentralstyremedlem i NKP og dermed den fremste representant for venstreopposisjonen i NKP. I 1969 ble første nummer av tidsskriftet «Røde Fane» utgitt av NKPs opplysningsutvalg for Oslo og Akershus, med Esther Bergerud som ansvarlig redaktør. Hun ledet bokhandelen «Oslo Bok- og Papirhandel».

I juli 1970 ble 27 medlemmer av  kretsen rundt «Røde Fane» ekskludert fra NKP.  Blant disse var Esther Bergerud og Kjell Hovden. Disse var ledende i «Marxist-leninistisk Front i NKP» (MLF), en organisering av venstrelinja i partiet. Esther Bergerud var den eneste kvinnen i sentralstyret av NKP da hun ble ekskludert.

Etter eksklusjonen fra NKP tok MLF navnet «Marxist-leninistisk Front». Fronten opplevde splittelser. I oktober 1972 tok MLF initiativet til å stifte Kommunistisk Arbeiderforbund (KA), en partibyggende kommunistisk organisasjon, som samarbeidet med Kommunistisk Universitetslag (KUL). Esther Bergerud var i årene 1972-76 redaktør for KAs tidskrift «Røde Fane».

Referanser 

NKP-politikere
Fødselsdato ikke oppgitt
Fødselsår ikke oppgitt
Eutheiini

Eutheiini er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur. Det er funnet 26 arter i Norge.

Utseende 
Knøttsmå til små biller (0,5 - 3,5 mm), som oftest forholdsvis slanke og blanke, nakne eller med oppstående hår. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete. Bilde:

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Fossile arter 
På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Cephenniitae Reitter, 1882
 Stammen Eutheiini Casey, 1897
 Slekten †Archeutheia Jałoszyński & Peris, 2016 (fossil) - én utdødd art
 Slekten Eutheia Stephens, 1830 - ca. 40 arter, i Norge:
 Eutheia linearis Mulsant, 1861
 Eutheia plicata (Gyllenhal, 1813)
 Eutheia scydmaenoides Stephens, 1830
 Slekten Euthiconus Reitter, 1882 - 5 arter, i Norge:
 Euthiconus conicicollis (Fairmaire & Laboulbéne, 1855)
 Slekten Euthiopsis Müller, 1925 - én art
 Slekten Paeneutheia Jałoszyński, 2003 - én art
 Slekten Paraneseuthia Franz, 1986 - ca. 30 arter
 Slekten Veraphis Casey, 1897 - 30 arter
 Slekten †Vertheia Jałoszyński & Perkovsky, 2017 - én utdødd art

Referanser

Kilder 
 Scydmaenidae i Insectos de Argentina y el mundo (spansk, med bilde): 

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Perlebiller
Kortvinger
Biller formelt beskrevet i 1897
Markgrevskapet Baden

Markgrevskapet Baden var et territorium i det tysk-romerske rike som eksisterte fra 1112 til 1803. Territoriet lå ved østsiden av Oberrhein i det som nå er det sørvestre Tyskland.

Tittelen markgreve av Baden ble første gang benyttet av Herman II i 1112. Herman II var sønn av Herman I, som selv var sønn av Berthold I av Zähringen, hertug av Kärnten og markgreve av Verona.

I 1535 ble markgrevskapet delt i to: Baden-Durlach og Baden-Baden. De to delene ble gjenforent under Karl Fredrik av Baden i 1771. I 1803 ble Baden kurfyrstedømme og med noen territorielle tillegg var Baden fra 1806 til 1918  et storhertugdømme.

Referanser

Kilder 
 Nordisk familjebok , 1904

Baden-Württemberg
Historiske stater og riker i Europa